
Okresný súd Stará Ľubovňa 4Pm/1/2024 8524201097 11. 02. 2026 JUDr. Jana Sroková ECLI:SK:OSSL:2026:8524201097.4
Uznesenie Okresný súd Stará Ľubovňa sudkyňou JUDr. Janou Srokovou v statusovej veci A. B., rod. C., nar. XX.XX.XXXX v D., t. č. na neznámom mieste, zast. opatrovníkom pre toto konanie Obcou Hromoš, na návrh navrhovateľky E. F., nar. XX.XX.XXXX, trvale bytom A. XXX, právne zast. JUDr. Martou Konkoľovou, advokátkou, AK so sídlom Jarmočná 79, Stará Ľubovňa, v konaní o vyhlásenie za mŕtveho takto rozhodol: I. Súd konanie z a s t a v u j e. II. Žiaden z účastníkov nemá n á r o k na náhradu trov konania. odôvodnenie: 1. Dňa 17.09.2024 podala na tunajší súd navrhovateľka prostredníctvom právnej zástupkyne návrh na vyhlásenie za mŕtveho, a to A. B. rod. C.. 2. Súd následne vo veci realizoval ďalší procesný postup v zmysle príslušných ustanovení Civilného mimosporového poriadku. 3. Po uplynutí lehoty v zmysle ust. § 225 ods. 1 CMP a vytýčení termínu pojednávania, právna zástupkyňa JUDr. Konkoľová súdu písomne oznámila, že navrhovateľka návrh berie v celom rozsahu späť a žiada konanie zastaviť. O tejto skutočnosti súd obratom informoval ostatných účastníkov konania, ktorí nemali voči tomu námietky. 4. Podľa § 29 ods. 1 Civilného mimosporového poriadku (ďalej len ,,CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Podľa § 29 ods. 2 CMP, súd konanie nezastaví, ak sa mohlo začať aj bez návrhu a je potrebné v konaní pokračovať. 6. Podľa § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 7. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 8. S poukazom na citované zákonné ustanovenia, s prihliadnutím na to, že navrhovateľka zobrala svoj návrh v celom rozsahu späť a nie je potrebné v konaní pokračovať, súd konanie zastavil.
9. O trovách konania súd rozhodol podľa § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu je prípustné odvolanie, ktoré možno podať v lehote 15 dní odo dňa jeho doručenia na Okresnom súde Stará Ľubovňa, písomne, v troch vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

